דוד קאהן

רבי דוד קאהן (נולד בט' בטבת ה'תש"ז - 1 בינואר 1947) הוא האדמו"ר מתולדות אהרן משנת 1996, בנו השני של האדמו"ר הקודם רבי אברהם יצחק קאהן.

ביוגרפיה 
נולד בירושלים לרבי אברהם יצחק קאהן מתולדות אהרן, וליענטא, בת רבי אהרן ראטה, מייסד השושלת. נשא את הינדא (נפטרה באדר א' תשפ"ב), בתו של רבי נפתלי צבי לאבין מזידיטשוב–ויליאמסבורג, ועבר להתגורר בארצות הברית סמוך לחמיו. סומן כיורש ההנהגה של החסידות בידי רוב החסידים עוד בימי חוליו של אביו, דבר שעורר התנגדות אצל תומכי אחיו הבכור, הרב שמואל יעקב קאהן. בסופו של דבר, לאחר פטירת האב חזר לישראל וקיבל את הנהגת חסידות תולדות אהרון. הרב שמואל יעקב הקים חצר משלו בשם תולדות אברהם יצחק.

הרב דוד קאהן נחשב שמרן ביחס לאחיו הבכור. לצד דבקותו במורשת אבותיו הוא מתאפיין בדאגתו לכלל, גם אלה שאינם שייכים לחצרו ואינם דוגלים בהשקפותיו ומסייע להם כלכלית ומורלית. הוא עומד בראש ארגון חסד "שערי רחמים" לאלמנות ויתומים ותומך בהם בגלוי ובסתר לצד משלוחי מנות בפורים, מצות לליל הסדר וכדומה. לצדו עומדת בראש הארגון אחותו הרבנית רייזל רוטנברג.

האדמו"ר פועל לעידוד האברכים הצעירים בחסידות להמשיך בלימוד תורה לאחר הנישואין בכולל, בניגוד לתקופת אביו, כאשר בזמנו המגמה העיקרית הייתה לצאת לשוק העבודה לאחר הנישואין.

חיבר ספר בשם "חסד נעוריך", המיועד לבחורים.

רבי דוד הלחין מספר ניגוני דבקות חסידיים, בהם "צמאה נפשי", "ואמונה כל זאת", "רחם בחסדך" ו"ניגון דביקות".

משפחתו 
לרב קאהן שבעה בנים וחמש בנות. בניו:
 בנו בכורו הרב ישראל יוסף, ראש הכוללים תורת נחמיה ובאר יוסף ירושלים.
 הרב אהרן קאהן, רב חסידי תולדות אהרן במונסי. נשוי לאסתר בת רבי זיידא אליעזר זאב רוזנבוים, האדמו"ר מקרעטשניף סיגעט.
 הרב משה, רב בית הכנסת דינוב בירושלים ורב קהלת תולדות אהרן בלונדון. נשוי למרים לאה בת רבי נפתלי מושקוביץ, האדמו"ר ממעליץ אשדוד.
 הרב מנחם נחום, רב בית המדרש תולדות אהרן בבית שמש, נשוי לבת דודו שרה ליבא, בת רבי משה קאהן
 הרב ישעיה, נשוי לחיה בת הרב נחום אפרים טייטלבוים מוואלווא, רב החסידות בבורו פארק.
 הרב יואל יחיאל, רב קהילת תולדות אהרן בקריית יואל, נשוי לבת דודו מרים איידל באשא, בת הרב אלימלך לאווי, האדמו"ר מטאהש
 שלמה לייב, חתן הרב יהושע מנחם שטרן, רב חסידות רחמסטריווקא בבני ברק

בנותיו וחתניו:
 באשא מרים איידל, נשואה לאברהם רבינוביץ האדמו"ר מטשרנוביץ, נכדו של רבי בנימין רבינוביץ', דיין בעדה החרדית
 סימא, נשואה לרבי חיים מרדכי רוזנבוים, האדמו"ר מטשערנוביץ, בן רבי ישראל ניסן מקרעטשניף קריית גת
 סאשא רייזל, נשואה לאליהו גינזבורג, בנו של האדמו"ר מחוסט
 רחל, נשואה לברוך כהנא, נכדם של רבי משה מספינקא בני ברק ורבי יחיאל מטמשוואר ירושלים
 אסתר מלכה ברכה, נשואה לנתן פרידמן, נכדו של הרב ישראל חיים מנשה פרידמן, ראב"ד חסידות סאטמר

קישורים חיצוניים

 בנימין בראון, "עליותיה ומורדותיה של הקנאות: חסידות שומרי אמונים ושלוחותיה כמקרה מבחן", הרצאה בקונגרס העולמי למדעי היהדות ה-17, תשע"ז, באתר Academia.edu.

הערות שוליים 

אדמו"רי בית שומרי אמונים
ירושלים: אדמו"רים
משפחת הכהן קאהן
חסידות תולדות אהרן
רבנים חרדים אמריקאים
מלחיני מוזיקה חסידית
ישראלים שנולדו ב-1947